Det koster ca. 25 millioner kroner at afholde et landsstævne, viser erfaringerne.

Men selvom 25 millioner kroner lyder af meget, så er det alligevel en god forretning. - Værtskommunerne har en kortsigtet økonomisk gevinst, mens stævnet er i gang og de mange besøgende bruger deres penge. Men også på lang sigt er der fordele. Landsstævnet giver en voldsom eksponering i medierne, og det kan være med til at booste turismen, har professor Anne Lorentzen, som beskæftiger sig med oplevelsesøkonomi ved Aalborg Universitet tidligere sagt til TV2/Nord.